Osnovi turizma i ugostiteljstva 57 I-8

Domaći zadatak 4

Pročitati Studiju slučaja –Konkord ( Concorde) hotel

Ovaj luksuzni,tematski hotel otvoren je2005.godine. Arhitektonski je rešen tako da podseća na čuveni avion konkord ( Concorde ),kom duguje i svoje ime. Nalazi se na plaži Lara,17 km je udaljen od Antalije,a oko 11 km od antalijskog aerodroma. Plaža je peščana,a ležaljke,suncobrani,madraci i peškiri za plažu su besplatni.

Hotel ima sedam spratova,četiri panoramska lifta i jedan običan,šest bazena, od kojih je jedan s tri tobogana i jedan dečiji bazen,amfiteatar i brojne sadržaje za decu svih uzrasta ( mini-klub,junior-klub,dečije igralište i animaciju s raznim igrama i takmičenjima).

Usluga je de lux/ all inclusive,a u cenu su uključeni: doručak,kasni doručak,ručak,večera i ponoćni snek u glavnom restoranu ( postoji i Diet corner za dijabetičare), sve po principu švedskog stola, razne užine tokom dana između obroka u snek restoranu i barovima, kafa i kolači. Ima pet a la cart restorana: italijanski, azijski ( kineska i japanska kuhinja), turski, gril i riblji restoran, a za sve a la cart restorane potrebna je rezervacija.

Piće se služi u osam barova – u lobiju, na plaži, pored bazena, a u cenu su uključena sva domaća i neka uvozna alkoholna i bezalkoholna pića. Za vreme doručka besplatni su i sveži voćni sokovi.

U cenu su uključene sledeće aktivnosti: bilijar ( uz rezervaciju),stoni tenis, stoni fudbal, internet-kafe, bežični internet u lobiju, dnevna animacija i noćni šou programi, mini-klub za decu, košarka, odbojka, odbojka na plaži, mali fudbal, dva teniska terena, reketi i loptice, osvetljenje za terene (najkasnije do 22:00 časa), pucanje iz vazdušne puške,nemotorizovani sportovi na vodi, osim onih za koje je potrebna dozvola, sauna, fitnes –centar, zatvoren bazen i aerobik.

Plaćaju se : Habana Cigar Bar, Vinario bar ( vina), flaširana pića, skuplja uvozna pića, spa-centar, masaža, tursko kupatilo, lekar, pranje veša, spotrovi na vodi koji iziskuju upotrebu motora i oni za koje je potrebna dozvola ( surf, katraman...), kuglanje uz rezervaciju, hotelski autobus (shuttle bus).

Sobe su površine 28-32 m2, sve imaju balkon,besplatan sef,centralnu klimu,fen, telefon, mini-bar( kisela voda, gazirani sokovi i pivo), TV sa satelitskim i muzičkim kanalima, priključak za internet i tepih.

 Zatim odgovoriti na sledeća pitanja

1. Kojoj grupi hotela pripada ovaj hotel?
2. Kakva je usluga u ovom hotelu?
3. Kako je uređen ovaj hotel?
4. Kom segmentu potrošača je namenjen ovaj hotel?